ఈక్వడార్
1820 అక్టోబరు 9 న స్పెయిన్ నుంచి స్వాతంత్ర్యం పొందేందుకు ప్రయత్నించిన మొదటి ఈక్వడార్ నగరంగా గుయాక్విల్ గుర్తించబడింది. స్వాతంత్ర్యం వచ్చినందుకు ప్రజలు చాలా ఆనందంగా ఉన్నారు. 1822 మే 24 న ప్రస్తుతం ఈక్వడార్ స్వాతంత్ర్య దినోత్సవం అధికారికంగా జరుపుకుంటున్నారు. పిచిన్చా యుద్ధంలో క్యిటో సమీపంలో ఆంటోనియో జోస్ డి సుక్రె స్పానిష్ రాజసైన్యాలను ఓడించిన తర్వాత మిగిలిన ఈక్వడార్‌కు స్వాతంత్ర్యం లభించింది. ఈ యుద్ధం తరువాత ఈక్వడార్ సైమన్ బొలీవర్ రిపబ్లిక్ అఫ్ గ్రాన్ కొలంబియాలో చేరింది.1830 లో ఈక్వడార్ కొలంబియా, వెనిజులా మరియు పనామాలతో గ్రాన్ కొలంబియా నుండి విడిపోయి స్వతంత్ర రిపబ్లిక్ అయ్యింది.
డొమినికన్ రిపబ్లిక్
ఒక పుష్కరకాలం సాగిన అసంతృప్తి మరియు వివిధ సమూహాలచే అపజయం పొందిన స్వాతంత్ర్య ఎత్తుగడల తరువాత, శాంటో డొమింగో యొక్క పూర్వ లెఫ్టినెంట్–గవర్నర్ (ఉన్నత పరిపాలనాధికారి), జోసె న్యునేజ్ డి కాసెరేస్, 1821 నవంబరు 30న ఈ వలసరాజ్యం యొక్క స్వాతంత్ర్యాన్ని ప్రకటించారు. ఆయన సైమన్ బొలీవర్ యొక్క గణతంత్రమైన గ్రాన్ కొలంబియాలో ఈ నూతన రాజ్య ప్రవేశానికి విజ్ఞప్తి చేశారు, కానీ కేవలం తొమ్మిదివారాల సమయంలోనే జీన్-పియరీ బోయేర్ నాయకత్వంలోని హైతీ దళాలు, ఫిబ్రవరి 1822లో దాడి చేశాయి.